Uredba Komisije (ES) št. 215/96

z dne 2. februarja 1996

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 3009/95 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi temeljnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne oznake KN iz stolpca 2, in sicer iz utemeljitev, navedenih v stolpcu 3;

ker je sprejeto, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], spremenjene z Uredbo Komisije (EGS) št. 2454/93 [4], imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. februarja 1996

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 319, 30.12.1995, str. 1.

[3] UL L 302, 19.10.1992, str. 1.

[4] UL L 253, 11.10.1993, str. 1.

--------------------------------------------------

PRILOGA

Opis | Uvrstitev (oznaka KN) | Utemeljitev |

(1) | (2) | (3) |

1.Garnitura izdelkov za košarki podobno igro z žogo, ki vsebuje:kovinski obroč s premerom manj kot 45 cm, na katerega je pritrjena mreža brez dna,leseno ploščo, narejeno tako, da se obesi na vrata ali na steno, nanjo pa se pritrdi kovinski obroč. | 95039055 | Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature in besedilo tarifnih oznak KN 9503, 950390 in 95039055. Navedeni izdelki niso športna oprema v smislu tarifne številke 9506, zlasti zaradi velikosti in načina izdelave. |

2.Garnitura izdelkov za košarki podobno igro z žogo, ki vsebuje:plastično škatlo s spodaj navedenimi izdelki, ki je osnova za napravo, ki jo je mogoče obtežiti z vodo ali peskom, Navedeni izdelki niso športna oprema v smislu tarifne številke 9506, zlasti zaradi velikosti in načina izdelave.kovinski obroč s premerom manj kot 45 cm, na katerega je pritrjena mreža brez dna,leseno ploščo z večbarvnim motivom, ki se pritrdi na stojalo, nanjo pa se pritrdi kovinski obroč,stojalo iz plastičnih cevi, katerega višina se lahko nastavlja med 1 m do 1,65 m. | 95039055 | Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature in besedilo tarifnih oznak KN 9503, 950390 in 95039055. Navedeni izdelki niso športna oprema v smislu tarifne številke 9506, zlasti zaradi velikosti in načina izdelave. |

3.Replika Mercedesa AMG, letnik izdelave 1994, serijske proizvodnje, merilo 1:43, pritrjen na ploščo.Ohišje iz tlačno litega cinka, ogrodje z različnimi oznakami.Nekateri sestavni deli (npr. arometi, zadnje luči, okenski okvirji) so narisani.Vsi drugi sestavni deli so narejeni iz plastike (npr. spojlerji, brisalci, ročice za vrata, stranska ogledala, volan). | 95039051 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 9503, 950390 in 95039051. Izdelek je predstavljen kot model v zmanjšanem merilu za razvedrilo. |

--------------------------------------------------